
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru completarea art. 7 din Legea nr. 333/2001 privind unele măsuri pentru diminuarea consecinţelor încetării răscumpărării de unităţi de fond de către Fondul Naţional de Investiţii, cu care comisia noastră a fost sesizată în fond cu adresa Biroului Permanent nr.  P.L.X. -20 din 7 februarie 2005.
	PREŞEDINTE,
Mihai Nicolae Tănăsescu



Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    15.02.2005
Nr. 47


RAPORT

asupra proiectului de Lege pentru completarea art. 7 din 
Legea nr. 333/2001 privind unele măsuri pentru diminuarea 
consecinţelor încetării răscumpărării de unităţi de fond de 
către Fondul Naţional de Investiţii
Cu adresa nr. P.L.X -20 din 07 februarie 2005, Biroul Permanent conform art.89 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru completarea art. 7 din Legea nr. 333/2001 privind unele măsuri pentru diminuarea consecinţelor încetării răscumpărării de unităţi de fond de către Fondul Naţional de Investiţii.
La întocmirea raportului s-a avut în vedere avizul Consiliului Legislativ.
Prezentul proiect de Lege are ca obiect de reglementare  completarea art. 7 din Legea nr. 333/2001, astfel încât Autoritatea pentru Valorificarea Activelor Statului să fie autorizată să contribuie la completarea Fondului pentru ajutor financiar al unor investitori la Fondul Naţional de Investiţii, având în vedere faptul că societăţile comerciale cu capital integral de stat nu mai au resurse să întregească fondul pentru acordarea ajutoarelor financiare şi pentru plata serviciilor de asistenţă juridică prestate, aşa cum a fost reglementat prin legea sus menţionată.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor, doamna Handolescu Aurora – director A.V.A.S.                        

La lucrările comisiei au participat  22  deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 3 februarie 2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru completarea art. 7 din Legea nr. 333/2001 privind unele măsuri pentru diminuarea consecinţelor încetării răscumpărării de unităţi de fond de către Fondul Naţional de Investiţii, în şedinţa din data de 15.02.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,
Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari,
             Ene Giorgiana

             Bărdiţă Mariana

